
ПРОБЛЕМЪТ
С БЕЗСТОПАНСТВЕНИТЕ КУЧЕТА

Наличието на безстопанствени кучета води до създаване на известен дискомфорт на гражданите и съществени рискове за хората. Известно е, че безстопанствените кучета могат да бъдат преносители на болести, застрашаващи човека -ехинококоза (кучешка тения), бруцелоза, микроспория, лептоспироза, бяс и др. Те са преносители на кърлежи, някои видове от които са заплаха за живота на хората, поради инфекциите, които разпространяват.

Съществуват случаи на хора, нападнати и ухапани от кучета. Това е причина и много хора да се страхуват от тези животни. Други, които пък са привързани и обичат животните, милеят и страдат за състоянието на безстопанствените кучета и начина на живот, който те водят (страдат от болести, студ и глад).

Безстопанствените кучета водят до проблеми, а причината за наличието на безстопанствени кучета е у хората. Кучето от хилядолетия е домашно животно и за да се появи на улицата, където се превръща в проблем, то е дошло от нечий дом. На територията на община Несебър се извършва залавяне, настаняване в приют и ветеринарно​медицинско обслужване на безстопанствени кучета, съгласно сключен договор е фирма изпълнител. За всички заинтересовани лица телефонът за връзка е 0886/ 89 81 44 .

  ЗАКОН ЗА ЗАЩИТА НА ЖИВОТНИТЕ
Законът за защита на животните (ЗЗЖ)
забранява    и   предвижда    наказания за:
• нехуманно  отношение   към  животните причиняване на болка или страдание на животно или предизвикване на силен страх;

• жестокост към животните - всяко действие или  бездействие,   което  причинява  продължително или повтарящо се страдание на животното,  или трайно   увреждане   на   здравето   му   или   стрес; увеличаване   агресивността   на   животните   чрез селекция  или  обучение   в  агресивност  към  други животни; на температурни или други неблагоприятни атмосферни   влияния,   недостиг   на   кислород   или ограничаване на свободното им движение, които им причиняват   болка,    страдание   или   увреждане; лишаване  на  животни  от  почивка;   отглеждане, използване и умъртвяване на кучета и котки за добиване на кожи и месо; за производство на храна, както и внасяне и изнасяне на кучешки и котешки кожи и месо; сексуално малтретиране на животни;
• особена жестокост към животните -умишлено причиняване на смърт на животни и трайно увреждане на животни; организиране на боеве с животни; стрелбата по безстопанствени животни, опитомени животни или животни в плен и диви животни;
• не се разрешава продажбата на животни на лица под 18-годишна възраст без съгласието на родител / настойник.
Когато собственикът на животно не може да прилага грижи за него, го предава на приют, спасителен център, друг животновъден обект или нов собственик, който да го отглежда в съответствие с физиологичните и поведенческите му особености.
На животни отглеждани на открито се осигуряват свободно движение, ежедневна разходка и защита от неблагоприятни атмосферни условия, хищници и вредни физични и химични въздействия.
Не могат да се отглеждат кучета и котки в жилища в сграда - етажна собственост, на площ по-малка от:
• За куче:
а) от малки породи до 10 кг - 6 кв.м. 
6) за средни породи до 25кг - мин. 8 кв.м.
в) за големи породи над 25 кг - мин. 10 кв.м.
• За котка - минимум 6 кв.м.
Площта се изчислява като обща с хората, живеещи в жилището.На кучета, които се отглеждат на открито, се осигурява подслон или къщичка, които ги предпазват от неблагоприятни атмосферни условия.

На кучета, които се отглеждат предимно вързани, се осигурява  пет метра тел (въже) за свободно движение, както и ежедневна разходка.







